Rikunarita-ORG/Wikinium huggingface dataset:
# Scenekunst

Dukketeater av typen som i Tyskland og Sverige er kjent som *Kaspertheater*
**Scenekunst** er et samlebegrep for tidsbaserte kunstformer som skapende og utøvende scenekunstnere presenterer direkte, eller *live*, for et publikum. Slik er scenekunsten forskjellig fra kunstformer som for eksempel bildekunst og litteratur.

På engelsk benyttes det tilsvarende begrepet *performing art(s)*.

Ulike typer scenekunst kan være:

* Musikk
* Teater
	+ Drama
	+ Revy
	+ Musikkteater
		- Opera
		- Operette
		- Cabaret
		- Musikal
* Figurteater
	+ Dukketeater
		- Bunraku
		- Wayang golek
	+ Skyggeteater
* Pantomime
* Dans
	+ Ballett (som i en del tilfeller vil grense opp mot teater)
	+ Butoh
	+ Moderne dans
	+ Showdans
* Performance
* Sirkus
* Nysirkus
* Varieté
* Vaudeville
* Gateteater
* Stand-up-komedie

## Se også

* Utøvende kunst

## Referanser

Denne artikkelen er en **spire**. Du kan hjelpe Wikipedia ved å utvide den.
# Eduard Hanslick

| Eduard Hanslick |
| --- |
|  |
| Født | 11. sep. 1825 Praha |
| Død | 6. aug. 1904   (78 år) Baden bei Wien Wien |
| Beskjeftigelse | Musikkforsker, skribent, musikkritiker, professor, komponist, estetiker, kritiker, kommentator, musicographer  |
| Utdannet ved | Karlsuniversitetet i Praha Universitetet i Wien |
| Ektefelle | Sophie Wohlmuth (1876–1904) |
| Far | Joseph Adolf Hanslick |
| Mor | Karoline Kisch |
| Nasjonalitet | Østerrike-Ungarn |
| Gravlagt | Wiener Zentralfriedhof |
| Signatur |
|  |
|

---

Eduard Hanslick på Commons |

**Eduard Hanslick** (1825–1904) var en østerriksk musikkvitenskapsmann og en av sin tids mest innflytelsesrike musikkritikere.

Hanlick huskes i dag nesten utelukkende som en sterk tilhenger av den klassisk-romantiske skolen som sto mot den den nytyske skole i den såkalte *Musikstreit* som raste i Tyskland på 1800-tallet. Til den klassisk-romantiske skolens fremste representanter hører Brahms, Clara og Robert Schumann og søskenparet Fanny og Felix Mendelssohn, mens den nytyske skolen ble representert av blant andre Liszt, Wagner, Bruckner, Mahler og Hugo Wolf.

Hanslick virket i Wien, en av musikkens hovedsteder. Han var uhyre flittig som skribent som fikk en mye sterkere posisjon enn hans musikalske innsikt vel egentlig berettiget ham til. Gjennomslagskraften hans var så sterk at den kan ha medvirket til at Bruckner og Mahler ikke for alvor kom på konsertrepertoaret før på 1960-tallet, og for at Liszt ikke fikk anerkjennelse som komponist før mot slutten av 1900-tallet.

Hanslick ble kjent med Wagner i Marienbad 1845 og var opprinnelig velvillig innstilt til ham og hans musikk. Entusiasmen kjølnet imidlertid og Hanslick ble etterhvert regnet som en av Wagners heftigste kritikere og motstandere. I *Das Judenthum in der Musik* gikk Wagner til angrep på Hanslick ved å påstå at han var av jødisk herkomst og hevdet deretter at hans postulerte jødiske kritikerstil var antitysk.

## Referanser

## Litteratur

* Constantin von Wurzbach: «Hanslick, Eduard.» I *Biographisches Lexikon des Kaiserthums Oesterreich.* 7. Del. Kaiserlich-königliche Hof- und Staatsdruckerei, Wien 1861, s. 334 f. (Innscanning).
* (de) Rudolf Bockholdt: «Hanslick, Eduard.» I *Neue Deutsche Biographie* (NDB). Bind 7, Duncker & Humblot, Berlin 1966, ISBN 3-428-00188-5, s. 637 f. (digitalisering).

## Eksterne lenker

* (de) Eduard Hanslick – originaltekster fra den tyskspråklige Wikikilden
# Anglican Church of Australia

| Anglican Church of Australia |
| --- |
|  |
|  |
|  |
| Hovedgren | Den anglikanske kirke |
| Grunnlagt | 1962 |
| Utgått fra | Den engelske kirke |
| Geografi | Australia |
| Land | Australia |
| Medlemskap | Kirkenes Verdensråd |
| Nettsted | anglican.org (australsk engelsk) |

**Anglican Church of Australia** er et kristent kirkesamfunn, og en autonom provins innen Den anglikanske kirke. Kirken er, etter Den katolske kirke, det nest største kirkesamfunnet i Australia.

Den anglikanske kirken i Australia var opprinnelig en del av Church of England, men fra 1. januar 1962 ble kirken en selvstendig kirke innen det anglikanske fellesskapet, med en egen primas.

Kirken er delt i fem provinser med 23 bispedømmer. Bispedømmet på Tasmania ligger utenfor noen av disse provinsene.

## Provinser og bispedømmer

Erkebiskopen av Melbourne, Philip Freier, har fra 2014 vært primas, og dermed øverste leder for kirken.

* **Provinsen Victoria**
	+ Gippsland bispedømme
	+ Wangaratta bispedømme
	+ Melbourne bispedømme
	+ Bendigo bispedømme
	+ Ballarat bispedømme
* **Provinsen South Australia**
	+ The Murray bispedømme
	+ Adelaide bispedømme
	+ Willochra bispedømme
* **Provinsen New South Wales**
	+ Sydney bispedømme
	+ Canberra and Goulburn bispedømme
	+ Riverina bispedømme
	+ Bathurst bispedømme
	+ Newcastle bispedømme
	+ Armidale bispedømme
	+ Grafton bispedømme
* **Provinsen Queensland**
	+ Brisbane bispedømme
	+ Rockhampton bispedømme
	+ North Queensland bispedømme
	+ Northern Territory bispedømme
* **Provinsen Western Australia**
	+ North West Australia bispedømme
	+ Perth bispedømme
	+ Bunbury bispedømme
* **Bispedømme uten provins**
	+ Tasmania bispedømme

### Kart over bispedømmer

|  |  |  |  |  |  |  |
| --- | --- | --- | --- | --- | --- | --- |
| **Provinsene** |      New South Wales |      Victoria |      Queensland |      Western Australia |      South Australia |      Ikke provins |

**Tasmania†SYDNEY‡Newcastle††Canberra &
Goulburn[†Grafton†Bathurst†Riverina†Armidale‡MELBOURNE†Ballarat†Bendigo†Gippsland†Wangaratta‡BRISBANE†North Queensland†Rockhampton†Northern Territory‡PERTH†Bunbury†North West Australia‡ADELAIDE†Willochra†The Murray**

## Referanser

## Eksterne lenker

* (en-AU) Offisielt nettsted